Не так шмат часу мінула з дня заснавання Мытнага саюза. Разам з яго беспярэчнымі перавагамі даюць аб сабе знаць і праблемы, у прыватнасці, адсутнасць паўнацэннага агульнага рынку тавараў і паслуг, з-за чаго ў пэўнай ступені сёлета назіраецца зніжэнне ўзаемнага таваразвароту паміж Беларуссю, Казахстанам і Расіяй. Вядома, у кожнай краіны свае падыходы да адстойвання нацыянальных эканамічных інтарэсаў і свае важкія аргументы на тое. Адна з узнікшых праблем агульнага для "тройкі" характару — абарона інтэлектуальнай уласнасці на тэрыторыі саюза. Для Беларусі гэта яшчэ і абарона айчынных вытворцаў ад нядобрасумленных канкурэнтаў. Пра тое, што такая небяспека існуе, "Звязда" неаднойчы пісала. Вось і чарговы раз узнікла сур'ёзная нагода закрануць гэту тэму. Нашага карэспандэнта запрасілі ў Алматы на міжнародную канферэнцыю па актуальных пытаннях абароны правоў уладальнікаў таварных знакаў у межах Мытнага саюза.